《归舍偶成》
明代·黄辉

云深三径长新萝，每到良辰一暂过。客舍漫云非故国，家园或恐是行窝。

抚弦且奏高山操，对酒休提长恨歌。但得鲁阳戈借力，渔樵终不负青蓑。

作者简介：明四川南充人，字平倩，一字昭素。万历十七年进士，改庶吉士，授编修。时同馆诗文推陶望龄，书画推董其昌，辉诗及书与之齐名。袁中道称其诗奇而藻，但佳作多散佚。官终少詹事兼侍读学士。有《贻春堂集》、《铁庵诗选》。